open-index/open-wikipedia-markdown huggingface dataset:
Едвард V

**Едвард V** ( - јули 1483) бил крал на Англија во периодот од 9 април 1483 до неговото му симнување од власт, два месеци подоцна. Тој бил најголемиот син на Едвард IV и Елизабета Вудвил. На престолот се качил по смртта на неговиот татко во 1483 година. Неговото владеење трае само два месеци, и истото е де факто контролирано од страна на неговиот чичко Ричард, војвода од Глостер, кој го детонирал и го наследил како Ричард III.

Едвард, заедно со својот помал брат Ричард биле испратени во Лондонската кула, наводно дека таму би биле побезбедни. Сепак, двата принцеви никогаш повеќе не биле видени живи. Се смета дека биле убиени по нарачка на Ричард III, и покрај тоа што тоа сѐ уште не е целосно докажано.

Заедно со Едвард VIII и Лејди Џејн Греј, Едвард V еден од трите англиски монарси по 1066 година, кои никогаш не биле официјално крунисани за кралеви.

## Наводи

Категорија:Родени во 1470 година
Категорија:Починати во 1483 година
Категорија:Англиски монарси
Категорија:Англичани од француско потекло
Категорија:Династија Јорк
Категорија:Династија Плантагенет
Категорија:Луѓе од Војната на розите
Категорија:Принцови од Велс
Категорија:Војводи од Корнвол
Категорија:Претенденти за францускиот престол
Категорија:Луѓе од Вестминстер
Категорија:Затвореници во Лондонската кула
Категорија:Европски монарси од 15 век
Категорија:Витези на Подвеската
Св. Васа Солунска

thumb|300px|Маченичката '''Васа''' и нејзините тројца синови: '''Теогнис''', '''Агапиј''' и '''Пистус'''
**Св. Васа Солунска** (понекогаш **Воденска**) е православна светица од просторите на Македонија, која живеела на крајот на 3 и почетокот на 4 век.

## Житие
Оваа ранохристијанска маченица пострадала за време на римскиот императорМаксимијан (286-308). Според преданијата, таа своите синови **Теогнис**, **Агапиј** и **Пистус** ги воспитувала во духот на христијанството. Мажот ѝ, кој бил пагански жрец, поради тоа ја замразил и ја предал кај локалниот судија. Потоа, императорот го принудил него сам да си ја осуди жената на смрт. Пред нејзините очи, тој ги убил сопствените деца, а таа била жестоко мачена и сечена. Св. Васа најчесто се сврзува со градот Воден, Егејска Македонија во околината на Солун. Таа е насликана во охридската црква „Св. Софија“. Нејзини икони и фрески има во неколку цркви во Македонија, како и во неколку во Пиринскиот дел на Македонија. Македонската православна црква, Св. Васа ја чествува на 3 септември, односно на 21 август по стар стил.

## Наводи

## Поврзано
*Список на македонски светци

## Надворешни врски
*St. Bassa, Martyr, And Her Sons

Васа Солунска
Категорија:Христијански светци од 3 век
Категорија:Христијански светци од 4 век
Раќибуж

мини|Поглед кон поранешната катедрала на Светиот Дух, денес музеј
**Раќибуж** (, ) — град и општина во Полска во Шлеското Војводство. Се наоѓа на двете страни на реката Одра. Има површина од 74,96 км2 и 55.818 (2014) жители.

## Поврзано
* Раќибушко Кнежевство

Категорија:Градови во Шлеското Војводство
Категорија:Раќибушки Округ
Категорија:Градови во Шлеска
Касперски лаб

**Касперски лаб** е руска компанија, специјализирана за изработка на антивирусен софтвер. Компанијата е основана во 1997 од Евгени Касперски и неговата сопруга Наталија Касперски. Главната кацеларија се наоѓа во Москва, Русија, а останати кацеларии има и во други 11 држави:
Германија, Франција, Обединето Кралство, Холандија, Полска, Романија, Шведска, Јапонија, Кина, Јужна Кореја и САД.

## Наводи

Категорија:Антивируси
Министерство за култура на Кина

**Министерството за култура** (; ) — министерство на владата на НР Кина одговорна за раководењето со културните работи и збидувања во земјата. Меѓу останатите надлежности спаѓаат државните музеи и споменици, застапување и заштита на уметностите (ликовни, фолклорни, драмски, музички, сценски, архитектонски, книжевни, ТВ и филмски) и нивно промовирање надвор од земјата. Оваа установа е одговорна и за раководење со државните архиви и обласните културни центри.

## Список на министри
мини|десно|Цај Ву — тековен министер за култура.
#Шен Јенбинг (沈雁冰): октомври 1949-јануари 1965
#Лу Дингји (陆定一): јануари 1965-јануари 1966
#Сјао Вангдунг (肖望东): јуни 1966-јануари 1967
#Ву Де (吴德): јуни 1970-јануари 1975
#Ји Хуејунг (于会泳): јануари 1975-октомври 1976
#Хуанг Џен (黄镇): декември 1977-декември 1980
#Џоу Вејче (周巍峙): декември 1980-април 1982
#Џу Муџе (朱穆之): април 1982-март 1986
#Ванг Менг (王蒙): март 1986-септември 1989
#Хе Џингџе (贺敬之): август 1989-ноември 1992
#Лиу Џунгде (刘忠德): ноември 1992-март 1998
#Сун Џаџенг (孙家正): март 1998-март 2008
#Цај Ву (蔡武): март 2008-

## Поврзано
* Институт „Конфуциј“
* Значајно културно-историско место на Кина
* Државен совет на Кина

## Надворешни врски

* Министерство за култура на Кина  
* Кинески културен информатор  

Култура
Категорија:Кинеска култура
Психопатологија

**Психопатологија** е научна дисциплина која што систематски ги истражува симптомите, природата и причинителите (наследни, органски и социјални) патолошки состојби во процесот на душевниот живот. За разлика од општата психологија, таа се занимава со отстапувања (аберации) од нормалните појави во процесот на запазување, мислењето, емоциите, вниманието, учењето, мотивацијата итн. Терминот психопатологија, исто така може да се користи за означување на однесувања или искуства кои се индикативни за душевната болест дури и ако за таквата нема официјален наод. На пример присуството на халуцинации може да се смета како психопатолошки знак. Сознанијата од општата психопатологија служат како темел во психијатријата, клиничката психологија, а влијаат и на социјалната работа.


Категорија:Клиничка психологија
Категорија:Патологија
Бокс

**Бокс** — спорт што вклучува напад и одбрана со тупаници.

## Современ бокс
Во современиот бокс, боксерите носат меки ракавици а натпреварувањето трае 12 триминутни рунди во квадрат ограден со јажиња, познат како ринг.

## Боксот во Стара Грција и Рим
Во Стара Грција борачите користеле тесни каиши на рацете и подлактниците, додека во Рим гладијаторите на рацете користеле кожени покривачи со метални клинци (цести) и најчесто се бореле до смрт.

## Боксот од 1839 година до 1904 година
Со воведувањето на лондонските правила на рингот во 1839&nbsp;г., удирањето со нога, туркањето, удирањето со глава, гризењето и удирањето под појасот, биле отстранети од стандардниот боксерски репертоар. Правилата од Квинсбери од 1867&nbsp;г. барале носење ракавици, но сепак боксувањето со голи раце продолжило до 1880&nbsp;г. Последниот од познатите борачи со голи раце бил Џон Л. Саливан. По Саливан, САД станале прво место по бокс, делумно поради тоа што имигрантите го обновувале влогот на боксерите. Боксот е вклучен во Олимписките игри во 1904&nbsp;г.

## Категории
Денес во професионалниот бокс постојат 17 тежински класи:
* суперлесна до 48 кг
* јуниорска мува до 49 кг
* мува до 51 кг
* јуниорска бантам до 52 кг
* бантам до 53,5 кг
* јуниорска перолесна до 55 кг
* перолесна до 57 кг
* јуниорска лесна до 59 кг
* лесна до 61 кг
* јуниорска велтер до 63,5 кг
* велтер до 67 кг
* јуниорска среднотешка до 70 кг
* среднотешка до 72,5 кг
* суперсредна до 76 кг
* лесно-тешка до 79 кг
* полутешка до 86 кг
* тешка над 86 кг

## Правила
Натпреварувачот може да победи на два начина: со нокаутирање, т.е. со соборување на противникот (при што судијата му брои до 10) или со собирање повеќе бодови од противникот. Судијата, исто така, може да ја запре борбата кога еден боксер е лошо удрен (технички нокаут или ТКО) или може да го дискфалификува боксерот поради нарушување на правилата и да му ја додели победа на неговиот противник.

## Боксот како тема во уметноста и во популарната култура
Боксот се јавува како тема во бројни дела од уметноста и популарната култура, како:
* „Исхраната на боксерот“ — басна на американскиот писател Емброуз Бирс.
* „Надежи и стравови за вас, прекрасни луѓе“ — краток расказ на македонскиот писател Марко Петрушевски.
* „Шеснаесет рунди“ — краток расказ на Оливера Ќорвезироска од 2021 година.
* „Тело и душа“ (англиски: *Body and Soul*) — американски филм од 1947 година, во режија на Роберт Росен.
* „Шампион“ (англиски: *Champion*) — американски филм од 1949 година, во режија на Марк Робсон.
* „Роки“ (англиски: *Rocky*) — американски филм од 1976 година, во режија на Џон Ејвилдсен.
* „Боксерот“ (англиски: *The Boxer*) — песна на американското дуо Пол Сајмон и Арт Гарфанкел од 1970 година.
* „Боксер“ — песна на македонската група Фолтин од 2012 година.
* „Боксерот“ (англиски: *The Boxer*) — песна на американската фолк-музичарка Емилу Харис (*Emmylou Harris*) од 1980 година.

## Наводи

*
Категорија:Боречки спортови
Категорија:Поединечни спортови
Категорија:Олимписки спортови
Морж

**Морж** (лат.:Odobenus rosmarus) е големо животнo чии нозе се преобразени во перки што може да ги свитка кон напред.

## Облик на телото
Има кратка муцка со кратки и дебели влакна како мустаќи. На горната вилица има два рамни големи заба — бивни, што, освен мажјаците, ги имаат и постарите женки. Телото му е покриено со гола жолтокафеава набрана дебела кожа. Под неа има дебел слој сало што го штити од губење на телесната топлина. Поголемите мажјаци се долги до 4,5 метри и тешки до 1 тон. Неговата кожа е поинаква од кожата на сите други цицачи, со длабоки набори и брчки, а со многу малку влакна. Може да е различен по бојата на кожата: младите моржови може да имаат темна боја, а возрасните понекогаш имаат шари во розова боја.

## Распостранетост
Живее на крајбрежјето на Северноледениот Океан во Скандинавија, Исланд, Гренланд и Сибир и понекогаш се сели доста далеку од тие области.

## Храна
Се храни со школки, ракови и риби.

## Окотување
Секоја трета година окотува по едно младенче, што по 2 години станува самостојно.

## Ловење
Го ловат заради бивните, маста и кожата. Тоа e често животно во поларните области.

## Моржот како тема во уметноста и во популарната култура
* „Јас сум моржот“ (*I am the Walrus*) - песна на британската група „Битлси“ (*The Beatles*) од 1967 година.

## Наводи

## Надворешни врски

* BBC: Морж
* http://www3.nationalgeographic.com/animals/mammals/walrus.html 

Категорија:Перконоги
Категорија:Таксони опишани од Карл Линеј
Пешница

**Пешница** или **Пештерска Река** — река во Западна Македонија, притока на Треска. Таа  е понорница која извира десетина метри во внатрешноста на пештерата Пешна. Оваа понорница според некои теории е Крапската Река која формира неколку езерца и водопоади во еден од најголемите пештерски системи во Македонија, за кој се претпоставува дека е долг десетина километри. Наспроти изворите се наоѓаат остатоци од разурната тврдина. Реката е долга само неколку стотини метри и во летните периоди нивото е многу ниско или целосно пресушува.  Но со доаѓањето на пролетните дождови и топењето на снегот, од огромната карпеста челуст избива силен вруток. На нејзиниот краток тек видливи се траги од многу воденици, според кажувањата на месното население некогаш ги имало вкупно 23.

## Галерија


Податотека:Pešnica 08.JPG|Пресушен поток на реката
Податотека:Pešnica 10.JPG|Изворот на Пешница
Податотека:Pešnica 12.JPG|Реката на излез од пештерата
Податотека:Поглед на пештерата Пешна (2).jpg|Внатрешноста на пештерата Пешна и исушениот поток


## Наводи

## Надворешни врски

Категорија:Реки во Македонија
Ричард III

**Ричард III** (англиски: *Richard III*) — крал на Англија во периодот од 1483 до 1485 година. По потекло бил од династија Јорк и бил последниот крал на Англија од оваа династија. Во историјата е познат и како *Ричард Грбавиот*.

Тој е роден на 2 октомври 1452 година, како единаесетто дете на Ричард Јоршки. Тој бил прогласен за трет војвода од Глостер, по качувањето на престолот на неговиот брат Едвард IV во 1461 година. По неговата смрт, Ричард успеал да го узурпира кралскиот престол на Едвард V, тврдејќи дека бракот на Едвард IV и Елизабета Вудвилска бил незаконски, па од овде и нивните синови немале право за претензии кон престолот. Едвард, заедно со својот помал брат Ричард биле испратени во Лондонската кула, наводно дека таму би биле побезбедни. Сепак, двата принцеви никогаш повеќе не биле видени живи. Се смета дека биле убиени по нарачка на Ричард III, и покрај тоа што тоа сѐ уште не е целосно докажано.

Така, Ричард на 6 јули 1483 година бил крунисан за новиот крал на Англија. По само четири месеци од неговото владеење, избувналои востание кое било организирано од страна на неговиот поранешен соработник Хенри Стадфорд, кој го поддржувал Хенри Тјудор, војвода од Ричмонд, кој по потекло бил од династија Ланкастер. Сепак, востанието било задушено, но многу бргу Хенри успеал да мобилизира нова армија. Во Битката кај Босфорт, Ричард претрпел пораз и бил убиен.

По неговото убиство, на престолот се качил Хенри VII, време во кое Англија се стабилизирала како земја, со завршувањето на т.н. Војна на розите.

## Наводи

## Поврзано
* „Ричард Трети“, драма од Вилијам Шекспир

Категорија:Родени во 1452 година
Категорија:Починати во 1483 година
Категорија:Англиски монарси
Категорија:Англичани од француско потекло
Категорија:Римокатолички монарси
Категорија:Династија Јорк
Категорија:Династија Плантагенет
Категорија:Луѓе од Војната на розите
301
Категорија:Претенденти за францускиот престол
Категорија:Витези на Подвеската
Категорија:Европски монарси од 15 век
Категорија:Витези на Бањата
Категорија:Починати во 1485 година
Џејн Греј

**Лејди Џејн Греј** (англ. *Jane Grey*) — некрунисена кралица на Англија за неколку денови во текот на јули 1553 година.

Џејн Греј е родена во 1537 година Their trial, by a special commission, took place on 13 November 1553, . Таа била пра-правнука на Хенри VII. По смртта на Хенри VIII, таа заминала во Лондон за да присуствува на неговиот погреб, заедно со нејзината мајка и сестра. По крунисувањето на Едвард VI, тие служиле во кралскиот дворец на кралицата Катерина Пар.

Регентот на малолетниот крал Едвард VI - принцот Џон Дадли, сакал престолонаследник да биде внуката на сестрата на Хенри VIII - Лејди Џејн Греј, снаа на Џон Дадли. На 6 јули 1553 година Едвард починал. Неговата смрт била прогласена дури на 10 јули, кога за кралица била прогласена Џејн Греј. Управувањето на новата кралица траело само 9 дена. Кога дознала за смртта на кралот, Мери Тјудор и младата полусестра Елизабета заминале, поддржани од голем број на војска, од католичкиот регион на Норфолк кон Лондон. На 19 јули таткото на новата кралица - принцот Хенри Греј, објавил дека ќе отстапи неговата ќерка од престолот. На 3 август Мери Тјудор и нејзината сестра Елизабета триумфално влегле во Лондон, а Џејн Греј била погубена.

## Наводи

Категорија:Претенденти за францускиот престол
Категорија:Англиски кралици
Категорија:Жени од Тјудорскиот период
Категорија:Погубени во Лондонската кула
Категорија:Родени во 1530-тите
Категорија:Починати во 1554 година
Категорија:Луѓе од Лестер
Категорија:Тјудори
Џејн
Џејн
Категорија:Затвореници во Лондонската кула
Категорија:Европски монарси од 16 век
Категорија:Погубени со обезглавување
Дива мачка

**Дивата мачка** е силно животно со тркалезна глава.

## Особености
Има кратка муцка и кратки уши. Меѓу острите заби се издвојуваат острите долги песјаци. Телото е покрено со густо сиво-кафеаво крзно со напречни темни шарки. На кратката дебела опашка има црни прстени и црн врв. На предните нозе има пет прста, а на задните четири, што се одоздола секогаш црни. На прстите има канџи кои може да ги вовлекува. Градите и стомакот имаат побледа еднолична боја. Мажјакот е поголем и израснува до 90&nbsp;cm во должина, од што опашката зафаќа околу 37&nbsp;cm, а е тежок до 15&nbsp;кг. Живее во шуми со шумски чистини. Активна е и ноќе. Лови приквечер или в зори. Внимателна е, добро трча и се качува по дрвја. Лови жив плен - зајаци, птици, глувци. При крајот на пролетта окотува до 4 младенчиња во засолниште меѓу камења или во шупливо стебло, ретко во грмушки.

### Распостранетост
Освен во северна, распостранета е речиси во цела Европа. Таа е загрозен вид, зашто се лови заради ценетото крзно.

## Дивата мачка како тема во уметноста
* „Дивиот мачор и петелот“ - басна на старогрчкиот баснописец Езоп.

## Наводи

Категорија:Цицачи
Категорија:Мачки
Категорија:Цицачи во Африка
Категорија:Цицачи во Азија
Категорија:Цицачи во Европа
Пругав мунгос

**Пругав мунгос** (*Mungos mungo*) е животно со долго тело, остра и кратка муцка и кратки уши.

## Особености
Опашката му е долга, подебела во коренот, а се стеснува кон врвот. Има кратки петпрсни нозе со канџи што не може да ги вовлекува. Покриено со остро, кратко, сивокафеаво крзно. Телото е долго околу 53&nbsp;cm, а опашката околу 45&nbsp;cm. Живее во области обраснати со шума и грмушки. Главно е ноќно животно, но често е активен дење. Многу е брз и вешт. Се храни ловејќи инсекти и змии, мали птици и нивните јајца. Се пари во почетокот на годината и окотува до 4 младенчиња кои стануваат самостојни по 3 месеци, а полово зрели се по 9 месеци. Живее во Индија, Блискиот Исток, Северна Африка, јужна Шпанија, а на Јадранските острови Млет и Корчула каде е пренесен 1909 година за да ги истреби отровните змии. Денес на тие острови не се среќава често.

Категорија:Ѕверови
Категорија:Мунгоси
Категорија:Незагрозени видови според МСЗП
Категорија:Таксони опишани од Јохан Фридрих Гмелин
Штрела

**Штрела** (;  = „стрела“) — град во округот Мајсен, во сојузната покраина Саксонија, Германија. Сместен е крај реката Елба, северно од градот Риза.

## Историја

Во пишаните извори местото првпат се среќава во 1002 г. како населба долж патот Вија Регија од Герлиц до Сантјаго де Компостела во Шпанија. Во времето на ренесансата ова подрачје било во сопственост на семејството Пфлук.

## Единици

Штрела се дели на следниве единици:

* Форберге
* Герциг/Требниц
* Гросригелн
* Лесниг
* Опич
* Паусниц
* Унтерројсен

## Галерија


Податотека:Burgstrehla.JPG|Штрелскиот замок
Податотека:Horse market in Lorenzkirch.jpg|Атпазар кај Штрела, преку реката Елба (крај на  век)
Податотека:Strehla (in Sachsen) by J. Umbach.jpg|Рибари кај Штрела (средина на  век)


## Наводи

## Надворешни врски

* Официјална страница 

Категорија:Мајсен (округ)
Смарагдна ластовичарка

**Смарагдната ластовичарка** () — пеперутка  од фамилијата ластовичарки (*Papilionidae*) која живее главно во југоисточна Азија и една од мошне ретките зелени пеперутки. Се нарекува и „смарагден паун“ или „зеленопојасна паунска ластовичарка“. 

Постојат неколку подвидови (од Бурма, Борнео, Индонезија, Нијас и Филипините).

мини|230п|лево|Музејски примероци

Категорија:Ластовичарки
Томас Кромвел

**Томас Кромвел** (англиски: *Thomas Cromwell, 1st Earl of Essex*) бил англиски државен деец, кој работел и творел во времето на Хенри VIII. Во почетокот на неговата кариера, тој бил обичен трговец во Италија и Холандија. Во 1513 година се вратил во Лондон и станал адвокат. Благодарение на кардиналот Томас Вулзи, во *1523* година бил избран за член на парламентот. По погубувањето на Вулзи, тој во 1523 година бил назначен за лорд канцелар, а по една година и државен секретар. Во времето на Англиската реформација, Кромвел зел активно учество за спроведување на реформите наложени од страна на кралот.

Во 1539 година, со цел да ја зближи Англија со германските протестанти, тој го убедил на Хенри VIII да се ожени за Ана Клевска. Големиот заговор кој бил наложен против него довело до негово паѓање од власта, по кое бил осуден за државна измама и ерес, и побубен.

Категорија:Родени во 1480-тите
Категорија:Починати во 1540 година
Категорија:Витези на Подвеската
Категорија:Англиски протестанти
Категорија:Римокатолички христијани од Англија
Категорија:Затвореници во Лондонската кула
Категорија:Луѓе од Тјудорскиот период
Категорија:Англиски ерлови
Категорија:Несигурна година на раѓање
Категорија:Погубени со обезглавување
Елен Донан

**Елен Донан** () — мал остров во Лох Дујх во западниот дел на Горите на Шкотска. Со копното е поврзан со пешачки мост, а сместен е околу од селото Дорни. Името значи „Донанов Остров“, во чест на светецот Донан од Еге, келтски маченик од темното доба. На островот доминира живописен замок.

## Замокот
мини|лево|200п|Замокот на Елен Донан
Првиот замок на островот е изграден во раниот XIII век како одбрана од Викинзите. Подоцна во XIII век замокот станал упориште на  Мекензиевците од Кинтал (подоцна Ерлови од Сифорт). Во 1511 г. Мекриевците, како заштитници на Мекензиевците, станале наследни чувари на замокот.

Во 1539 Ијан Дув Матесон, поглавар на кланот Матесон, загинал бранејќи го Елејн Донан од слитскиот клан Мекдоналд во име на клановите Мекри и Мекензи. 
 
Во април 1719 замокот го зазема шпанската војска во обид да потпали уште едно Јакубитско востание. Во судирот банителите си го враќаат замокот, но потоа го урива кралската морнарица. По еден месец шпанските сили претрпуваат пораз во Битката кај Глен Шил.

Замокот е реставриран во периодот од 1919 до 1932 од потполковникот Џон Мекри-Гилстрап. Воедно изграден е и своден мост за полесен пристап. Во 1983 семејството Мекри основало добротворната задолжбина „Конхра“ која има за цел да го запази замокот. Интересно е што замокот е единствен во Велика Британија што има лево-завртени скалила (тогашниот крал бил левак). Пред замокот стои топ од времето на Првата светска војна како и спомен-чешма во чест на членовите на семејството загинати во војната.

Елен Донан е дом на кланот Мекри. Во 2001 г. островот броел само еден жител.

## Галерија

Податотека:Eilean Donan castle - 95mm.jpg|Замокот гледан од запад
Податотека:EileanDonenCastleBridge.jpg|Мостот на замокот
Податотека:EileanDonanRollOfHonour.jpg|Спомен-плакета на кланот Мекри во дворот на замокот
Податотека:EileanDonanInsideView.jpg|Поглед на дворот на замокот


## Наводи

## Литература
* Miket and Roberts, *The Mediaeval Castles of Skye and Lochalsh* (Второ издание, Birlinn Ltd, 2007)

## Надворешни врски

*Слики од замокот на Елен Донан
*Замок Елен Донан — мрежна камера во живо 

Категорија:Острови во Шкотска
Категорија:Внатрешни Хебриди
Категорија:Замоци во Шкотска
Категорија:Хајленд
Томас Вулзи

**Томас Вулзи** ( ~1471 или 1473 - ) — англиски државник и кардинал на Римокатоличката црква во Англија.

Во времето кога кралот Хенри VIII станал крал на Англија во 1509 година, кариерата на Вулзи тргнала нагоре. Излегувајќи на политичката сцена, тој станал еден од највлијателните луѓе во Англија. Во 1515 година бил избран за прв советник на кралот, како и кардинал. На тој начин тој бил првиот лорд-канцелар на кралот, позиција која му давала за право да зема големи одлуки од политичкиот живот во Англија. Честопати бил нарекуван како *alter rex* (втор крал).

Во времето на Англиската реформација, Вулзи започнал да ги губи своите позиции. Најголем проблем на Вулзи му била дадената задача од страна на кралот Хенри VIII да го поништи неговиот брак со Катерина Арагонска. Вулзи го повикал црковниот суд во Англија, со специјален делегат пратен од папата. Сепак, Папата му забранил на Хенри да стапи во нов брак сè додека не се донесе одлука во Рим, а не во Англија. Ана и многубројните непријатели на Вулзи, сметале дека тој е од страната на папата, па така во 1529 Хенри го отпуштил од неговата должност и го уапсил, доколку не умрел од болест во 1530, тој би бил погубен поради предавство.

## Наводи

Категорија:Римокатолички архиепископи од 16 век
Категорија:Англичани од 16 век
Категорија:Архиепископи Јоршки
Категорија:Епископи на Вестминстер
Категорија:Епископи на Линколн
Категорија:Епископи на Винчестер
Категорија:Англиски кардинали
Категорија:Лорд канцелари на Англија
Категорија:Луѓе од Испвич
Категорија:Родени во 1471 година
Категорија:Починати во 1530 година
Категорија:Несигурна година на раѓање
Златен ретривер

**Златен ретривер** е кучешка раса. Тие биле историски развивани како кучиња кои служат да им помогнат на ловците при ловот на патки или други птици. Како такви, тие биле развивани да имаат мека уста за да можат да ги донесат патките од водата неоштетени.
мини|Скелет на златен ретривер
Интелигенцијата на оваа раса им служи за повеќе намени: куче водич за слепите, куче кое слуша за глувите, ловечко куче, детектор на илегални дроги, и куче кое учествува во "барај и спаси" акциите. Со нивниот лојален и нежен темперамент, тие се исто така популарни домашни миленици.

Златните ретривери поседуваат дружељубивост и желен-да-задоволи маневар, и тие се 4-ти по ред најпопуларни домашни миленици во САД. Златните ретривери се многу мирни околу мали деца.

## Темперамент
Темпераментот на златните ретривери е заштитниот знак на оваа раса кучиња, и е генерално претставен како "љубезни, дружељубиви и верни". Тие не се кучиња верни само на еден човек (на својот сопственик) и генерално се еднакво мили со луѓе што ги знаат како и со непознати. Бидејќи се наивни, нежни и веруваат не се добри како кучиња чувари. Каква било форма на непровоцирана агресија или непријателство кон или луѓе, кучиња или други животни, е тотално неприфатлива за Златен ретривер и не се вклопува во одликите на овие кучиња, и оттука е наприфатлива и се смета за несвојствена. Ниту пак Златниот ретривер треба да биди незаинтересиран и нервозен. Типичниот Златен ретривер е мирен, природно интелигентен со голема желбав да задоволи.
 
Златниот ретривер е исто така познат по својата интелигенција. Златниот ретривер се рангира како 4-ти во The Intelligence of Dogs на Стенли Корен (Stanley Coren), како едно од најбистрите кучиња во дресирањето. Овие кучиња се исто така забележани по својата трпеливост со деца.

Златните ретривери се: љубезни, нежни, паметни, верни, предадени, друштвени...

Категорија:Кучешки раси
Едвин Бут

[мини|Едвин Бут во улога на [Хамлет]]
мини|лево|Гробот на Едвин Бут
**Едвин Томас Бут** (13 ноември 1833 - 7 јуни 1893) бил американски глумец од познато театарско семејство.

## Животопис
Својата прва главна улога ја одиграл во Бостон и во Њујорк во 1857 година. Станал познат како Хамлет играјќи ја улогата 100 ноќи едноподруго во 1864-1865 година. 
Кога неговиот брат Џон Вилкс Бут извршил атентат над претседателот Абрахам Линколн, Едвин се повлекол од театарската сцена сè до 1866 година. Во 1869 година отворил сопствен театар, но погрешното раководење го натерало да го продаде во 1873 година. Неговите инетрпретации на Хамлет, Јаго и на кралот Лир, биле прифатени со одушевување во Англија и Германија. Го основал **Клубот на глумци** во 1888 година. Умрел на 7 јуни 1893 година во Њујорк.

## Наводи

Категорија:Родени во 1833 година
Категорија:Починати во 1893 година
Богородица од Коромото

thumb|200px|Статуа на Богородица во Гванаре.

**Богородица од Коромото** или **Нашата госпоѓа од Коромото** ( е прославувана католичка слика на Богородица. Во 1950 година, Богородица од Коромото е прогласена за патрон-светец на Венецуела.

## Историја
Кога градот Гванаре бил основан во 1591 година, староседелското племе Коспи, кое го населувало тој регион избегало во северните предели. Тогаш започнало ширењето на христијанството во тој регион и покрстувањето на населението, кое првично се противело. Првата појава на Богородица била во регионот каде побегнало староседелското племе и се случила на 8 септември 1652 година. Богородица се појавила на поглаварот на племето, „Коромото“ и му се обратила со зборовите:

По оваа реченица, Богородица од поглаварот побарала тој и неговиот народ да се покрстат. Според традицијата, поглаварот ова му го кажал на Хуан Санчес, локален енкомандар, и му рекол дека по кратки подготовки неговиот народ е спремен да ја прифати христијанската религија.

## Наводи

## Надворешни врски

*Официјално мрежно место 
*Виртуелна Венецуела 
*Venezuela Tuya

Категорија:Богородица
Категорија:Национални симболи на Венецуела
Категорија:Католички светци
Категорија:Христијанството во Венецуела
Аикански јазик

**Аиканскиот јазик** (*Aikanã*) или само Аикана јазик (понекогаш се нарекува и  **Тубурао**) е загрозен саторседелски јазик изолат кој се зборува од околу 200 луѓе во Рондонија, Бразил. Морфолошки овој е сложен јазик со распоред на реченица ПОГ. Аиканскиот користи изменета латинична азбука.

## Фонологија
Аиканскиот јазик располага со следниот гласовен систем:

### Самогласки

### Согласки

## Наводи

Категорија:Изолирани индијански јазици
Категорија:Индијански јазици во Јужна Америка
Категорија:Јазици во Бразил
Тираносаурус

Тираносаурусот бил најстрашниот и најкрволочниот диносаурус кој некогаш живеел. Имал глава долга и до еден метар. Имал големи и остри заби и долг подвижен врат. Имал кратки предни нозе, а моќни и долги задни нозе на кои трчал, одржувајќи рамнотежа со долгата мускулеста опашка. Бил висок околу 5, а долг и до 15 метри. Според ножните отпечатоци, широки 70&nbsp;cm и долги 75&nbsp;cm, е пресметано дека чекорите му биле долги и до 5 метра. Бил брз грабливец, и, веројатно бил најголем месојадец што живеел на нашата планета. Врвот на својот развиток го достигнал, како и неговите сродници, во периодот креда, кога на Земјата владеела топла и влажна клима. Изумрел одеднаш пред околу 65 милиони години. Се размножувал со јајца како и сите други влекачи. Живеел во Северна Америка, каде се најдени најмногу фосилни остатоци.

## Наводи
Камсаски јазик

**Камсаскиот јазик** или познат и како **камса**, **сибундој**, **коче**, **камемча** или **камсе** е американски староседелски јазик изолат кој се зборува во Колумбија, Јужна Америка.

## Користена литература

* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Gordon, Raymond G., Jr. (Ed.). (2005). *Ethnologue: Languages of the world* (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com).

## Поврзано
*Староседелски јазици во Америка

Категорија:Индијански јазици во Јужна Америка

Категорија:Изолирани индијански јазици
Мачковидни

**Мачкоовидните** (лат. *Feliformia* или *Feloidea*) се ѕверови (месојадци) образуваат подред во рамките на редот на ѕверови и тука припаѓаат мачките (големи и мали), хиените, мунгосите, цибетките и сродните таксони. Другиот подред на ѕверови е *[[Кучевидни|Caniformia]]* (кучевидни ѕверови). Една заедничка особина на ѕверовите која ги разделува од сите останати цицачи е присуството на четири ѕверски заби (карназијали) на предниот дел од вилицата.

Поделбата на ѕверовите на две големи групи (мачко- и кучевидни) е нашироко прифатена, исто како што е и дефиницијата за мачко- и кучевидни ѕверови како подредови (понекогаш натсемејства). Класификацијата на мачковидните ѕверови како дел од подредот *Feliformia* или како дел од одделни групи и денес се развива.

## Заеднички особини

Сите современи мачковидни ѕверови споделуваат една заедничка особина: нивните слушни були или bullae (коскени капсули кои го затвораат средното и внатрешното уво). Ова е клучна дијагностичка особина при класификацијата на видовите како мачковидни наспроти кучевидните ѕверови. Кај мачковидните , слушните були се двокоморни, составени од две коски споени со септа. Кучевидните имаат еднокоморни или само делумно поделени слушни були кои се состојат од единечна коска.

Специфичните особини на современите мачковидни були укажуваат на заеднички предок, иако тој не е пронајден како фосил. Постојат и други особини кои ги разликуваат мачковидни од кучевидните ѕверови и тие веројатно постоеле кај изумрените, првобитни ѕверови. Но, како резултат на видообразбата, овие особини не се наоѓаат кај сите современи видови.

Мачковидните ѕверови обично имаат пократки роструми за разлика од кучевидните, помалку заби и поспецијализирани ѕверски заби. Мачковидните се помесојадни и како целина се ловци од заседа. Кучевидните најчесто се сештојади или се исхрануваат со храна која случајно ја пронашле (опортунисти во исхранта).

Многу мачкообразни ѕверови поседуваат повлечни (ретрактибилни) или полуповлечни канџи и повеќето се арбореални или полуарбореални видови. Исто така, тие обично се дигитиградни (се движат на нивните прсти). За споредба, повеќето кучевидните ѕверови се земски животни, имаат неповлечни канџи и најчесто се плантиградни (се движат со целото стапало).
## Типични претставници

File:European Wildcat Nationalpark Bayerischer Wald 03.jpg| Felidae: Felis silvestris
File:Striped Hyena 5.jpg|Hyaenidae:Hyaena hyaena
File:Lydekker - Egyptian Mongoose.jpg|Herpestidae:Herpestes ichneumon
File:Viverra zibetha Schreber.jpg|Viverridae:Viverra zibetha
File:Nandinia binotata, Manchester Museum.jpg|Nandiniidae:Nandinia binotata
File:EupleresGoudotiSmit.jpg| Eupleridae: Eupleres goudotii



Категорија:Ѕверови
Каничански јазик

**Каничанаскиот јазик** или познат само како **каничана** е изолиран американски староседелски јазик кој се зборува во Боливија. Јазикот го зборува племе од околу 500 жители, но само 20-на од нив го зборуваат течно овој јазик. Според уставот на Боливија, каничанскиот е еден од службените јазици во државата.

## Поврзано
* Староседелски јазици во Америка

Категорија:Индијански јазици во Јужна Америка
Категорија:Изолирани индијански јазици
Категорија:Јазици во Боливија
Иранчески јазик

**Ирентшескиот** или **мункуски јазик**  — американски староседелски изолиран јазик кој се зборува во Мато Гросо во Бразил. Овој јазик го зборуваат околу  200 луѓе. Јазичарите веруваат дека овој јазик е сроден со аравачките јазици.

## Поврзано
* Староседелски јазици во Америка

Категорија:Јазици во Бразил
Категорија:Индијански јазици во Јужна Америка
Категорија:Изолирани индијански јазици
Кајувавски јазик

**Кајувавскиот јазик**, или познат како **кајубабански јазик**  — исчезнат староседелски јазик во Боливија. Денес, народот кој го користел кајубабанскиот јазик живее во департманот Бени и бројат околу  794 жители.

## Наводи

## Поврзано
* Староседелски јазици во Америка
* Боливија

Категорија:Јазици во Боливија
Категорија:Индијански јазици во Јужна Америка
Категорија:Изолирани индијански јазици
Категорија:Исчезнати индијански јазици
Јаорец

**Јаорец** — пештера која се наоѓа во котлината Дебрца, југоисточно од селото Велмеј. Вкупната должина на пештерата изнесува 76 м. Таа е речиси без пештерски украси, a во хидрографски поглед потполно сува пештера. Во пештерата Јаорец вршени се систематски палеонтолошки истражувања, при што во нејзините плеистоцени (*Wurm*) пластови се пронајдени остатоци од пештерска мечка.

Во пештерата се најдени и прастари остатоци од човечко живеалиште (погл. Пештера Јаорец (Велмеј)).

## Наводи

Категорија:Пештери во Македонија
Категорија:Велмеј
Арнолд Шварценегер

**Арнолд Шварценегер** () — австриско-американски телоградител, глумец, политичар, модел, стопанственик и 38-ми гувернер на Калифорнија.

## Животопис
Арнолд Шварценегер бил оженет со Марија Марија Шрајвер. Во 1997 година, само пет дена по раѓањето на нивниот син Кристофер, Милдред Патрисија Буена, домаќинката која работела во куќата на семејството Шварценегер, го родила вонбрачниот син на Шварценегер кого тој го признал дури во 2011 година. Подоцна, Шварценегер изјавил дека дознал за својот вонбрачен син, дури кога тој наполнил седум-осум години. Притоа, тој веднаш започнал да се грижи за него и во 2010 година купил нова куќа со базен во Бејкерсфилд. Поради ова неверство, во мај 2011 година, сопругата на Шварценегер се развела од него, по 25 години поминати во брак.

## Спортска кариера
Арнолд Шварценегер се смета за еден од најдобрите телоградители на сите времиња , тој бил 7 пати Мистер Олимпиа.

## Филмска кариера
### Филмографија
* Близнаци (1988)

## Политичка кариера

## Наводи

Категорија:Американски глумци
Категорија:Австриски глумци
Категорија:Американски телоградители
Категорија:Австриски телоградители
Категорија:Американски политичари
Категорија:Заповедници на Легијата на честа
Категорија:Американски филмски глумци
Категорија:Австриски филмски глумци
Категорија:Глумци-политичари
Синапсиди

**Синапсидите** (науч. *Synapsida*, што значи "споен лак") се група на животни која ги вклучува цицачите и сите оние групи на животни кои се еволутивно поблиски до цицачите отколку до другите современи амниоти. Примитивните синапсиди најчесто се нарекуваат пеликосаури, додека понапредните цицачовидни синапсиди се нарекуваат терапсиди. Немамалиските членови се опишуваат како цицачовидни влекачи во класичната систематика, но во кладистичката терминологија се означуваат како „базални цицачи" или „протоцицачи". Синапсидите еволуирале од базалните амниоти и се една од двете главни групи од подоцнежните амниоти (при што другата се сауропсидите - влекачи и птици). Се разликуваат од останатите амниоти по тоа што имаат еден отвор (слепоочна јама, темпорална фенестра) на нивниот череп што се развила кај синапсидниот предок пред околу 324 милиони години, за време на доцниот карбон.

Синапсидите биле доминантните копнени животни во средниот и доцен перм. Како и со речиси сите тогаш постоечки групи, нивните бројност и разновидност биле значително редуцирани за време на пермското изумирање. Некои видови преживеале и во тријас, но архосаурите набрзо станале доминантни животни, при што неколку од немамалиските синапсиди го надминале тријас, иако имало преживеани видови и во креда. Но, тие ги вклучувале и праисториските предци на цицачите, па затоа синапсидите се сè уште современа класа на ‘рбетници. Синапсидите, денес (особено луѓето) повторно се доминантни копнени животни по надминувањето на птиците при К-Т изумирањето.

## Линеовска и кладистичка дефиниција за синапсиди

### Синапсидите како поткласа на влекачи

Синапсидите најпрво биле дефинирани при крајот на 20 век како една од четирите главни поткласи на влекачи, сето тоа врз основа на нивните различни слепоочни отвори. Овие отвори во лицевата коска дозволиле прикачување за поголеми вилични мускули, а со тоа поефикасно загризување. За синапсидите се сметало дека биле линија на влекачи која довела до цицачите преку постепено еволуирање на мамалиски особини, па оттука доаѓа и името „цицачовидни влекачи" кое станало традиционален опис за сите немамалиски синапсиди.

### „Цицачовидните влекачи"

Традиционалната класификација на синапсидите како влекачи е продолжена од страна на некои палеонтолози (на пример Carroll 1988, Colbert & Morales 2001) и во општата биологија. Во 1990-тите, овој пристап бил пропратен со кладистички според која единствени валидни групи се оние кои ги вклучуваат во себе заедничките предци и сите нивни потомци: овие се познати како монофилетски групи или клади. Бидејќи цицачите директно потекнале од синапсидите, тие се вклучени во *Synapsida* како клада, иако во формалните класификации цицачите се третираат како одделна класа која еволуирала од (парафилетички дефинираната група) *Synapsida*.

## Наводи


Категорија:Терапсиди
Категорија:Палеонтологија
Категорија:Зборови што ги нема во ТРМЈ
Александар Вељанов

**Александар Вељанов** постана славен пеејќи во darkwave бендот Deine Lakaien кој го основа заедно со Ernst Horn во 1985.

## Животопис
Вељанов студирал театар и филм во Минхен и Берлин. Ги прекинува своите студии во 1991 година да би можел да се концентрира потполно на музиката,посебно на Deine Lakaien. До 1993 е член на рок бендот Run Run Vanguard. Активен е како пејач и текстописец не само за Deine Lakaien, туку и за неколку други соло проекти. Во текот на својата кариера, има настапувано како гостин на многу познати пејачи и бендови. Критичарите го оценуваат овој музичар (којшто е роден во Македонија) како апсолутно извонредна фигура не само на Германската сцена туку и на светско ниво. 

Александар Вељанов има живеено и работено во Берлин, Минхен и Лондон. Својата приватност внимателно ја чува од сите. Во интервјуата ретко зборува за својот приватен живот и за себе и неговиот датум на раѓање сѐ уште останува мистерија, но кажува дека е отприлика 10 години помлад од Ernst Horn (1949) (Der Tagesspiegel 2007). Во 2011 година споменал дека е 46 години.

Неговиот последен албум Porta Macedonia има обземено и преработено песни на иконската Македонска група Mizar.

## Дискографија
### Run Run Vanguard
* 1993: Run Run Vanguard - Suck Success (Album)

### Александар Вељанов
* 1998: Veljanov - Secrets of the Silver Tongue (Album)
* 1998: Veljanov - The Man With a Silver Gun (MCD)
* 1998: Veljanov - Past and Forever (MCD)
* 2001: Veljanov - The Sweet Life (Album)
* 2001: Veljanov - Fly Away (MCD)
* 2008: Veljanov - Nie mehr/Königin aus Eis (MCD)
* 2008: Veljanov - Porta Macedonia (Album)

### Соработки
* 1991: The Perc Meets the Hidden Gentleman - Lavender (Album), "The Composition of Incense"
* 1993: Das Holz - contribution to "The Lizard King: A Tribute to Jim Morrison Wave & Electro Cover Versionen", "Spanish Caravan"
* 1994: Estampie - Ludus Danielis (Album), "Abacuc"
* 1995: Sleeping Dogs Wake - Hold me under the Stars (MCD), "Hold me"
* 1996: Estampie - Crusaders (Album), "Ahi, amors", "Chaterai por mon corage", "Imperator Rex Greacorum", "Maugréz tous sainz", "Palästinalied", "Quant amors trobet partir"
* 1998: Das Holz - Drei (Album), "Alice" + "Jolene"
* 2000: Estampie - Ondas (Album), "O Fortuna"
* 2002: Stendal Blast - "Nur ein Tag" (MCD)
* 2004: Schiller - Leben (Album), with "Desire"
* 2006: Edgar Allan Poe Projekt - Visionen (Double Album CD2), with "Lied Für Annabel Lee"

## Наводи

## Надворешни врски
* Official site
* Alexander Veljanov at MySpace

Категорија:Живи луѓе
Категорија:Германски музичари
Категорија:Македонци од Германија
Еж

**Еж** е животно кое го сочинуваат 14 видови инсектојадци од семејството на Erinaceidae.

### Исхрана
Главна храна им се инсекти и други антроподи, но исто така, јадат и растителни производи.

### Особености
Деветте видови бодлести ежови имаат кратки боцки на грбот, тркалезно тело, мала глава, жилесто лице и мало опавче или воопшто го немаат. Должината варира од 10 до 44 см.Бодлестите ежови потекнуваат од Велика Британија, Северна Африка и Азија, а еден вид се среќава во Нов Зеланд. Петте видови на гимнур, или влакнест еж, се со азиско потекло. Тие имаат грубо цврсто влакно, но немаат боцки и имаат тежок мирис. Обичниот гимнур може да е долг до 46 см и да има долга опашка до 30 см.

## Ежот како мотив во уметноста
* „Еж“ — краток расказ на македонскиот писател Петар Т. Бошковски.
* „Борец со илјада копја“ — расказ за деца на македонскиот писател Киро Донев од 2013 година.
* „Ешко и крушата“ — брзозборка на македонскиот писател Јован Стрезовски.
* „Боцливото еже“ — песна на македонскиот поет Васе Тодоров - Шлеговец.

## Поврзано
* Бодликаво прасе

## Наводи
Административна поделба на Шкотска

**[[Шкотска]] административно се дели** на **32 обласни единици** (англ. *council areas*), сите под  унитарна управа на совети (*councils*). По законот за гелски називи од 1997 г. тие имаат на избор да се нарекуваат „*comhairle*“ ако решат да гелското име на областа да биде официјално. Досега оваа можност ја има искористено само областа Надворешни Хебриди (гел. *Na h-Eileanan Siar*).

Обласните единици постојат од 1 април 1996, согласно Законот за локална самоуправа на Шкотска од 1994 г.

Постарите поделбени целини и денес играат улога кај единиците на другите административни органи (опишани подолу).

## Управни области
мини|400п|Карта на областите во Шкотска на англиски
  

КОПНЕНА
Површина(км²)
Население(2001)
Густина(по км²)



Абердин
182
212.125
1.164



Абердиншир
6.317
226.871
36



Ангус
2.184
108.400
50



Аргајл и Бјут
7.023
91.306
13



Глазгов
175
577.869
3.307



Хајленд
26.119
208.914
8



Дамфрис и Галовеј
6.446
147.765
23



Данди
55
145.663
2.648



Единбург
260
448.624
1.725



Западен Данбартоншир
176
93.378
531



Западен Лотијан
427
158.714
372



Инверклајд
167
84.203
503



Источен Ершир
1.275
120.235
94



Источен Данбартоншир
176
108.243
617



Источен Лотијан
666
90.088
135



Источен Ренфрушир
168
89.311
532



Јужен Ершир
1.230
112.097
93



Јужен Ланаркшир
1.778
302.216
170



Клакмананшир
158
48.077
304



Мари
2.237
86.940
39



Мидлотијан
350
80.941
231



Перт и Кинрос
5.395
134.949
25



Ренфрушир
263
172.867
659



Северен Ершир
888
135.817
153



Северен Ланаркшир
476
321.067
674



Стерлинг
2.243
86.212
38



Фајф
1.340
349.429
261



Фолкерк
293
145.191
496



Шкотски Граници
4.727
106.764
23



*ВКУПНО — КОПНЕНА*
*73.193*
*4.994.276*
*68*



ОСТРОВИ
&nbsp;
&nbsp;
&nbsp;



Надворешни Хебриди
3.070
26.502
9



Оркниски Острови
1.025
19.245
19



Шетландски Острови
1.471
21.988
15



*ВКУПНО — ОСТРОВИ*
*5566*
*67.735*
*12*



СЕВКУПНО — ШКОТСКА
78.759
5.062.011
64




## Шерифства
Шерифствата се правосудни области. Денес постојат 6 шерифства, создадени на 1 јануари 1975 г:

*Глазгов and Страткелвин
*Грампијан, Гори и Острови
*Лотијан и Граници
*Северен Стратклајд
*Јужен Стратклајд, Дамфрис и Галовеј
*Тејсајд, Центар и Фајф

## Месности
Шкотска се дели на 871 месности (*civil parishes*). Иако овие немаат административна функција уште од 1930 г, денес служат за статистички цели како пописи и сл. Многу поранешни месности сега играат улога на регистарски окрузи.

## Заедници

Ова е најситната единица на поделба во Шкотска заедниците (*communities*) кои можат да бираат свои совети (*community councils, CCs*). Нивната главна улога е да ги застапуваат локалните потреби и гледишта во покрупните управни органи. ВО земјата постојат околу 1200 вакви заедници. Некои заедници имаат имаат заеднички совети.

## Поврзано
*Намесништва во Шкотска
*Административна поделба на Обединетото Кралство
*ISO 3166-2:GB, аминистративни поделбени кодови за Обединетото Кралство

## Наводи
Лох Дујх

[мини|десно|350п|Поглед на Лох Дујх од северозапад со замокот [Елен Донан (во средина), Лох Лонг (лево), Лох Алш (десно) и планините на Глен Шил (по средина во далечината)]]
**Лох Дујх** (шкот. и англ. *Loch Duich*, шкот. гел. *Loch Dubhthaich*) е морски лох на западното крајбрежје на Шкотска во подрачјето на Шкотските Гори.

## Историја
Во 1719 г. британската војска запалила многу имоти крај лохот во текот на месецот пред Битката кај Глен Шил.
[мини|десно|350п||Лох Дујх и замокот [Елен Донан со островот Скај во далечината]]
## Замокот Елен Донан
Замокот Елен Донан стои на тромеѓата помеѓу Лох Дујх, Лох Лонг и Лох Алш.

## Преданија
Според една легенда, една вечер тројца браќа отишле на риба и биле восхитени од три девојки-фоки кои си ги искинале крзната, добиле човечки облик, и танцувале по песокот на месечевиот сјај.  Тројцата браќа им ги украле крзната сакајќи трите девојки да ги земат за жени. Гледајќи ја нажаленоста на една од девојките, најмладиот брат ѝ го вратил крзното. Како благодарност за оваа добрина, таткото на момите му дозволил на момчето да ја посетува секоја деветта вечер. Жената на средниот брат му избегала откако си го нашла украденото крзно, а пак најстариот, за да спречи такво нешто го изгорел крзното на својата жена, но така случајно ја изгорел и жена си заедно со него.

## Наводи
**Folklore, Myths and Legends of Britain* (London: The Reader’s Digest Association, 1973), 444.

## Надворешни врски

*Карта на Лох Дујх и околината 

Дјуих
Категорија:Хајленд
Лох Лонг (Гори)

мини|десно|Поглед на Лох Лонг

**Лох Лонг** (гелски: *Loch Long*) е морски лох на западното крајбрежје на Шкотска, во подрачјето на Шкотските Гори. Ова е популарно место а туризам и риболов.

Во близината се наоѓа замокот Елен Донан, кој стои на тромеѓата на Лох Лонг, Лох Дујх и Лох Алш. До него е сместено селото Дорни.

## Наводи
* 

Лонг (Гори)
Европска Заедница за Одбрана

Европската Заедница за Одбрана (ЕЗО) е обид на западноевропските сили, поддржани од САД, да направат противтежа на прекумерната воена моќ со конвенционалното оружје на Советскиот Сојуз во Европа со создавање на националната Европска армија, вокоја спаѓаат и силите на Западна Германија. Договорот бил склучен во 1952 година, но со одбивањето на францускиот парламент да го ратификува договорот во 1954 година овој проект не се реализирал. Една последица од постапката на Франција била одлуката донесена во 1955 година, со која Западна Германија повторно се вооружила и станала членка на НАТО. Во 1955 година ЕЗО била заменета со Западноевропска унија.

## Наводи
Вомбат

Вомбатот е цицач, кој спаѓа во торбари и го сочинуваат два вида. Тие имаат тешка градба, долги се 70-120 см и се без опашка. Новорородечето се развива во торбата на мајката околу 5 месеци. Вомбатите јадат трева, кора од дрвја и корења. Прават гнезда од трева на крајот од долгото дувло. Обичниот вомбат (Vombatus ursinus) од југоисточна Австралија и Тасманија, кој се смета за штетник, има грубо темно крзно и куси нозе. Пореткиот влакнестоносест вомбат (Lasiorhinus barnardi) од Квинсленд има  фино крзно и долги уши. Заштитена со закон, оваа популација живее, главно, во национални паркови.

## Наводи

Категорија:Торбари
Категорија:Зборови што ги нема во ТРМЈ